Baby Melo

**Baby Melo** (իրական անուն՝ **Գոգա Ամիրանովիչ Մելաձե** (), ), ռուսական ռեփեր։

## Կենսագրություն
### Վաղ տարիներ
Գոգա Ամիրանովիչ Մելաձեն ծնվել է 2008 թվականի հուլիսի 22-ին Մոսկվայում։ Գոգայի պոեզիայի հանդեպ սերը նրա մեջ սերմանել են տատիկն ու պապիկը։ Հինգ տարեկանում նա սկսել է հանդես գալ ասմունքի տարբեր մրցույթներում, որտեղ նա բազմաթիվ մրցանակներ է ստացել ասմունքի տաղանդի համար։

Մելաձեն մանկուց հետաքրքրություն է ցուցաբերել գրականության և արվեստի նկատմամբ։ Յոթ տարեկանում ձայնագրել է իր առաջին երգը։ 11 տարեկանում նա թողարկել է իր հիփ-հոփ ժանրի ստեղծագործությունը՝ «11лет я сделаю всех меня ждет удача и успех»։ Նա նաև նշել է, որ մրցույթներում գրավել է առաջին տեղերը և վեց տարի սովորել է թատերական ակումբում։

### Երաժշտական կարիերա
2022 թվականին նա վերցրել է Baby Melo կեղծանունը և սկսել իր երաժշտական ​​կարիերան։ 2023 թվականի փետրվարին նրա «-_-Дети депутатов-_-» երգը հայտնի է դարձել ՏիկՏոկում։ 2023 թվականի մայիսի 5-ին նա թողարկել է իր առաջին ալբոմը՝ *Yung N Turntt*։ 2023 թվականի հուլիսին թողարկվել է նրա հաջորդ հավաքածուն՝ *Who is Melo*։

2023 թվականի աշնանը Baby Melo-ն իր սկավառակագրությանն է ավելացրել մի քանի ինքնուրույն երգեր, ինչպիսիք են «Slappy Tap»-ը և «Капитал»-ը, ինչպես նաև համատեղ երգեր, այդ թվում «Делал монету»-ն Uragan Hokage-ի հետ և «Lose My Mind»-ը ​​Trench Kiddo-ի հետ: Այս ընթացքում նա թողարկել է նաև *Still Speaken* վեց երգից բաղկացած ալբոմը։ Baby Melo-ի երաժշտությունը ներկայացնում է թրեպ մեմֆիսի և Միչիգան-ռեփի տեսարաններում, և նրա տեքստերը հաճախ ներառում են հանցագործության թեմաներ և սթորիթելլինգներ։

### Կոնֆլիկտներ
Baby Melo-ն հաճախ հայտնվում է ուշադրության կենտրոնում ոչ թե իր երաժշտության, այլ կոնֆլիկտների պատճառով: 2023 թվականի գարնանը Գոգա Մելաձեն ագրեսիվ կերպով խոսել է իր ստեղծագործական գործընկեր 163onmyneck-ի նկատմամբ։ Այդ տարվա ամռանը նա հրապարակել է մի տեսանյութ, որտեղ սպառնում էր սպանել Kai Angel & 9mice-ին։ Կոնֆլիկտը սկսվել է այն ժամանակ, երբ WormGanger-ը մի շարք հուզական հաղորդագրություններ է ձայնագրել Տելեգրամում՝ սպառնալով Kai Angel-ին: Baby Melo-ն ավելի ուշ միացել է կոնֆլիկտին՝ իր ալիքում թողնելով հաղորդագրություններ՝ «*Гей Энджел и Димас, не туда лезете*» և «*На ринг со мной, бля, очка у кого хватит из вас, вейперы, бля*»։ Չնայած WormGanger-ի հայտարարությանը, որ կոնֆլիկտը լուծվել է, Baby Melo-ն շարունակել է, տեղադրելով ևս մեկ հաղորդագրություն, որտեղ սպառնում է  Kai Angel & 9mice-ին։

### Օրենքի հետ կապված խնդիրներ
2023 թվականի օգոստոսին «Ապահով ինտերնետ լիգայի» ղեկավար Եկատերինա Միզուլինան դիմել է Ռուսաստանի ներքին գործերի նախարարությանը՝ նպատակ ունենալով պատասխանատվության ենթարկել երաժիշտին իր երգերում թմրանյութեր քարոզելու համար։ Ի վերջո, նա պատասխանատվության չի ենթարկվել իր երիտասարդ տարիքի պատճառով, բայց նրան գրանցել են, և նրա ծնողներին նախազգուշացում է տրվել։

2023 թվականի սեպտեմբերի վերջին Միզուլինան կոչ է արել Երթևեկության անվտանգության տեսչությանը ստուգել Baby Melo-ին M11 մայրուղով առանց վարորդական իրավունքի վարելու համար: Հաղորդվում էր, որ դեռահասը հասնում էր ժամում մինչև 250 կիլոմետր արագության։

2024 թվականի հունվարի 20-ին Մելաձեն ձերբակալվել է Սանկտ Պետերբուրգի «Гигант-холл»l ակումբի բեմում ելույթ ունենալիս: Նա ազատ է արձակվել այն բանից հետո, երբ նրա մայրը վերադարձել է Բաթումից իրեն վերցնելու համար:

## Սակավառակագրություն
### Ստուդիական ալբոմներ
* *Yung N Turnty* (2023)
* *Who is Melo?* (2023)
* *Still Speaken* (2023)
* *Who Realer?* (2024)

### Մինի Ալբոմներ
* *Yea We Lie* (2023, համատեղ Spyrofoam-ի հետ)
* Rich & Yung (2024)

### Սինգլներ
* «Welcome to My Stud» (2022)
* «Prove» (2022)
* «777 Flow» (2023)
* «Uzao Flow» (2023, համատեղ D4p-ի հետ)
* «Время» (2023, համատեղ Paul Calde-ի հետr)
* «Requiem» (2023)
* «HoodrichMelo» (2023, համատեղ Hood Rich Luka-ի հետ)
* «Капитал» (2023)
* «Lose My Mind» (2023, համատեղ Trench Kiddo-ի հետ)
* «Gavno» (2023, համատեղ Hood Rich Luka-ի հետ)
* «Slappy Tap» (2023)
* «Patron» (2023, համատեղ Yung Leo-ի հետ)
* «Export» (2023)
* «Больше» (2024, Մոլոդոյ Կալուգայի մասնակցությամբ)
* «Двигай телом» (2024)
* «Сломана» (2025, համատեղ FADE031-ի հետ)
* «Частушки» (2025, համատեղ CMH-ի և Սատիրի հետ)

## Ծանոթագրություններ

Կատեգորիա:Մոսկվա քաղաքում ծնվածներ
Կատեգորիա:Ռուս ռեփերներ